
Nr. 4413 / 11 noiembrie 2024 

 
REFERAT DE APROBARE
la proiectul de hotărâre  privind aprobarea bugetului de venituri,
 şi cheltuieli, rectificat, și a listei de investiții, rectificate, ale Consiliului Local 
al comunei Târguşor, judeţul Constanța, pe anul 2024


	Ţinând cont de prevederile art. 3 și art. 4 din Legea nr. 500/ 2002 privind finanţele publice, cu modificările şi completările ulterioare, prevederile art. 19 alin. (1) și alin. (2) din Legea nr. 273/ 2006 privind finanţele publice locale, cu modificările şi completările ulterioare, prevederile art. 1 – art. 7 și art. 11 – art. 22 din Legea bugetului de stat pe anul 2024, nr. 421/ 2023 şi prevederile art. 129  alin. (2)  lit. b) şi alin. (4) lit. a), art. 139 alin. (1) şi alin. (3) lit. a) şi art. 196 alin. (1) lit. a) din Ordonanței de Urgență a Guvernului nr. 57/ 2019 privind Codul Administrativ, cu modificările şi completările ulterioare, este necesară aprobarea bugetului de venituri şi cheltuieli, rectificat, și a listei de investiții, rectificate, ale Consiliului Local al Comunei Târguşor, judeţul Constanţa, pe anul 2024.                                                   
	Aceasta se impune urmare:
- sumei primite de la S.C. EKODEP SRL cu titlu de redevență minieră la finele trimestrului III conform art. 45^1 alin. (2) lit. b) din Legea Minelor nr. 85/ 2003 cu modificările și completările ulterioare;
- sumei primite pentru suplimentul pentru combustibili solizi în conformitate cu prevederile art. 25 alin. (1) lit. d) din Legea nr. 226/2021 privind stabilirea măsurilor de protecție socială pentru consumatorul vulnerabil de energie; 
- sumei primite prin Programul Național de Investiții Anghel Saligny pentru proiectul Modernizare Tramă Stradală în comuna Târgușor, județul Constanța;
- sumei primite de la Ministerul Finanțelor Publice pentru plata salariilor asistenților personali ai persoanelor cu handicap grav și a indemnizațiilor lunare acordate in cazul in care  persoana cu handicap grav sau reprezentantul ei legal opteaza pentru aceasta, comunicată prin adresa Administrației Județene a Finanțelor Publice Constanța, nr. 19858/11.11.2024 ;
-  sumei primite de la Ministerul Dezvoltării, Lucrărilor Publice și Administrației pentru proiectul Asfaltare străzi în Localitatea Târgușor și Mireasa, comuna Târgușor, județul Constanța;
- sumei primite din Fondul de Rezervă bugetară la dispoziția Guvernului, pentru unele unități administrativ- teritoriale  prin Hotărârea nr. 1389/ 07 noiembrie 2024 comunicată prin adresa Administrației Județene a Finanțelor Publice Constanța, nr. 19858/11.11.2024;
- sumei retrase de către Administrația Județeană a Finanțelor Publice Constanța, prin Decizia nr. 16/ 28.10.2024, pentru copiii cu Cerințe Educaționale Speciale integrați în învățământul de masă . 
         Având în vedere cele menţionate mai sus, se impune necesitatea adoptării unei hotărâri privind aprobarea bugetului de venituri şi cheltuieli, rectificat, și a listei de investiții, rectificate, ale Consiliului Local al Comunei Târguşor, judeţul  Constanţa, pe anul 2024.
	In acest sens, anexez, la prezenta, un Proiect de Hotărâre, cu propunerea de a fi adoptat in forma prezentată.

